ጆን ምስ ካልቶት መማህርቱ ተኻርዩ ኣብ ሰናር ዝተባህለ ዞባ ዳርፉር ይነበር ነይሩ። እታ ዝመሃሩላ ዝነበሩ ሰናር ዩኒቨርሲቲ ብሰንኪ ናዕቢ ምስተዓጽወት፡ ገሊኦም ተምሃሮ ንዓዶም ክምለሱ ወሲኖም። ገሊኦም ድማ ኣብቲ ዘለውዎ ቦታ ክጸንሑ መሪጾም። ጆን ዕለት 23 ታሕሳስ ዘጋጠሞም ክገልጽ እንከሎ፤ ''ካባቢ 30 ተምሃሮ ቁርሲ እናበላዕና እንከለና ቁጽሪ ሰሌዳ ዘይብላ ቶዮታ ዝዓይነታ መኪና ናብቲ ዘለናዮ ደበኽ ኢላ። ሽዑ ንሸዑ ከኣ ኣሲሮም ኣብ ስናር ናብ ዝርከብ ቤት-ጽሕፈት ሃገራዊ ድሕነት ወሲዶምና'' ድሕሪኡ፤ ድሕሪ ብዙሕ ግፍዒ ኣብ ጥቓ ካርቱም ናብ ዝርከብ ቤት-ጽሕፍት ሃገራዊ ድሕነት ተላኢኾም። እቶም ተምሃሮ ኣብ ኣዝዩ ጸቢብ ቦታን ዘይጥዕም ኩነታትን እዮም ተኣሲሮም፡ ብሓለንጊ ከም ዝተገረፉ ድማ ዝተፈላለዩ ምንጨታት ንቢቢሲ ሓቢሮም። ካልኦት ተምሃሮ ካብ ላልኦት ዩኒቨርስታት ብተመሳሳሊ ምኽንያት ዝተኣስሩ'ውን ነይሮም። ሓደ ተምሃራይ ንቢቢሲ ክገልጽ እንከሎ፡ ''እቶም ኣባላት ጸጥታ፡ ቤንዚን ዝመልኦ ብኢድ ዝውርወር ቦምባ ሰሪሕካ ኢሎም ከሲሶምኒ'' ይብል። ጆን ከም ዝሓበሮ'ውን እቲ ኣብ ዕለት 11 ካብ ስልጣኑ ዝወረደ ሓላፊ ሃገራዊ ድሕነት ሳልሕ ጎሽ፤ ሓደ እዋን "እቶም ተምሃሮ ተገሪፎም'ዶ?" ክብል ናብቲ ቤት-ማእሰርቲ ከም ዝመጸ ይዛረብ። ንሱ ምስ ከደ ድማ ነቶም ዘይተቐጥቐጡ ተምሃሮ፡ ክጥቕጥዎም ጀሚሮም። ምንጪ ስእሊ, AFP/Getty እንታይ እዩ ኣጋጢሙ?
